След като участва на музикалния фестивал „Санремо“ за млади таланти ("Sanremo Giovani"), му е позволено да участва и на 66-ото издание на фестивала с песента "Amen" („Амин“), с която завоюва първо място в категорията „Нови предложения“ ("Nuove Proposte"). Следващата година участва повторно на музикалния фестивал – този път в категорията „Шампиони“ ("Campioni") с песента "Occidentali's karma" („Кармата на западняците“), която му носи втората поредна победа на музикалния фестивал. Той е първият певец победител в две категории две поредни години.